ཡིན་ནའང་།ཁྲི་སྲོང་གི་སྐབས་སུ།རྙོག་གྲ་འདི་ཇི་ཙམ་གྱིས་ཆེན་པོ་ལངས་པ་དང་།དུས་ཡུན་རིང་ཐུང་འགོར་བ།མི་ག་ཚོད་རྐྱེན་འདས་སུ་གྱུར་པ་སོགས་ཀྱི་སྐོར་ད་དུང་ཡང་ང་ཚོས་གསལ་པོ་ཤེས་ཀྱི་མེད།ད་ཡོད་ཀྱི་དཔྱད་གཞི་ཁུངས་བཙན་ཤོས་ནི་སྦ་བཞེད་ཡིན་ཅིང་།དེ་ནི་དཔེ་ཆའི་མིང་རང་ནས་ཤེས་ནུས་པ་ལྟར།སྦ་གསལ་སྣང་གི་བཞེད་པ་གཙོ་བོར་བཀོད་པ་ཞིག་ཡིན་པས།སྐབས་དེའི་བྱུང་བ་དངོས་ཆ་ཚང་ཞིང་ཕྱོགས་ལྷུང་མེད་པར་བཀོད་པ་ཞིག་འབྱུང་དཀའ་བ་རེད་ལ།རང་སྲེག་གི་གནས་ཚུལ་འདིའི་ཐད་ལའང་སྦ་བཞེད་ཁོ་ནའི་དབང་དུ་བྱས་རུང་།བཤད་སྟངས་ཕྲན་བུའི་མི་འདྲ་བ་གཉིས་ཡོད་པ་རེད།དེར་བརྟེན་ལོ་རྒྱུས་ཀྱི་གནས་ཚུལ་འདི་ཚོར་མུ་མཐུད་ཞིབ་འཇུག་བྱེད་དགོས་ཀྱི་ཡོད།